Nr. L 7/10 De Europæiske Fællesskabers Tidende 12. 1. 82 KOMMISSIONENS FORORDNING (EØF) Nr. 51/82 af 11. januar 1982 om ændring af forordning (EØF) nr. 2213/76 om salg af skummetmælkspulver fra offentlige lagre KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Grækenlands tiltrædelse, særlig artikel 7, stk. 5, og ud fra følgende betragtninger : i henhold til Kommissionens forordning (EØF) nr. 2213/76 (?), senest ændret ved forordning (EØF) nr. 2876/80 (?), begrænses mængden af skummetmælks- pulver, der udbydes til salg af medlemsstaternes inter- ventionsorgan, til den mængde, der er indlagret inden den 1. oktober 1979; i betragtning af markedssituationen og lagerbeholdnin- gerne bør nævnte dato ændres til den 1. januar 1981 ; i forbindelse med denne ændring bør beløbet i regningsenheder i artikel 2 i nævnte forordning omregnes til ECU; | de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Mælk og Mejeriprodukter — UDSTEDT FØLGENDE FORORDNING : Artikel 1 I forordning (EØF) nr. 2213/76 foretages følgende ændringer : 1. I artikel 1 ændres »1. oktober 1979« til »1. januar 1981«. 2. I artikel 2, stk. 1 og 2, ændres »2 RE/100 kg« til »2,40 ECU/100 kg«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 11. januar 1982. (') EFT nr. L 148 af 28. 6. 1968, s. 13. 2) EFT nr. L 249 af 11. 9. 1976, s. 6. 3) EFT nr. L 298 af 7. 11. 1980, s. 17. = På Kommissionens vegne Poul DALSAGER Medlem af Kommisstonen